APSTIPRINĀTS
ar VAS “Latvijas dzelzceļš” iepirkuma komisijas
2025.gada 14.maija 20.sēdes protokolu

VAS “Latvijas dzelzceļš”
organizētā atklātā konkursā “Dzelzceļa pasažieru infrastruktūras modernizācija līnijā Rīga-Liepāja: būvniecība (projektēšana un būvdarbi)” (iepirkuma identifikācijas Nr. LDZ 2024/152-AK)

(turpmāk – iepirkums)

SKAIDROJUMS NR.24
	Jautājums
	Atbilde

	1. 1 sējuma 8.9 punktā ir norādīts “Uzņēmējam veicot sliežu ceļu, inženierbūvju, kontakttīkla, signalizācijas, centralizācijas un bloķēšanas būvju, iekārtu un ierīču darbus, kuru laikā nepieciešams darbu izpildes vietu norobežot ar pārnēsājamiem signāliem, jāpieprasa LDz norīkot satiksmes organizācijas speciālistu – signālistu (uzņēmējam nav jāiekļauj līgumcenā), kurš nodrošinās satiksmes organizāciju un kontroli”. Lūdzam apstiprināt, vai atbilstoši Pasūtītāja prasībām ir korekti, ka signālista pakalpojums – satiksmes organizācijas speciālista nodrošināšana darbu izpildes vietā – netiek iekļauts līgumcenā un šīs izmaksas sedz Pasūtītājs. Tāpat, lūdzam apstiprināt, ka uzņēmējam nav jāiekļauj līgumcenā ar šo pakalpojumu saistītās izmaksas, piemēram, telegrammu noformēšana, darbu pielaišanas saskaņojumi, elektroapgādes atslēgumu veikšana, datu pārraides tīkla piekļuvju nodrošināšana un konfigurēšana u.c.
	Būvdarbu tehniskās kontroles pakalpojumus, t.sk., telegrammu noformēšana, darbu pielaišanas saskaņojumi, elektroapgādes atslēgumu veikšana, datu pārraides tīkla piekļuvju nodrošināšana un konfigurēšana, kurus saskaņā ar normatīvajiem aktiem sniedz Pasūtītājs, Līguma izpildes ietvaros nodrošinās Pasūtītājs par saviem līdzekļiem.

	2. 1 sējuma 3.1.1.4. punktā ir norādīts “platformu un stacijas aprīkojumu uzstādīšanu (soliņi, nojumes, stendi, norādes, informatīvās zīmes, atkritumu urnas, velo statīvi u.c.) atbilstoši LDz “Pasažieru infrastruktūras universālā dizaina standarts” (https://www.ldz.lv/lv/pasazieru-infrastrukturas-universala-dizaina-standarts ) noteiktajām prasībām un apjomam”.  Lūdzam precizēt, uz kādiem pasažieru infrastruktūras objektiem būtu būtiski paredzēt Braila rakstu uzrakstus, un vai šāds marķējums ir jāuzstāda arī uz margām, soliņiem vai citiem fiksētiem priekšmetiem? Kādas ir Pasūtītāja prasības attiecībā uz Braila raksta izpildījumu?
	Taktilās informācijas izvietošanu paredz saskaņā ar LBN 200-21 “Būvju vispārīgo prasību būvnormatīvs” (3.2. nodaļa “Skaņas, vizuālā un taktilā informācija”).

	3. Saskaņā ar II sējuma punktu 5.8.2. un attēlu Nr.22. ir šādi jautājumi. Ņemot vērā, ka DBP-13 tipa pamats paredzēts tikai 6 m augstiem stabiem ar maksimālo diametru līdz 180 mm, kā tiek plānots nodrošināt konstrukciju piemērotību, ja projektā ir paredzēts izmantot arī 7 m un 8 m augstus apgaismojuma balstus, kuriem šie pamati nav tehniski derīgi? Tā kā vienota pamatu izmantošana neatkarīgi no balsta augstuma var radīt neatbilstošu stabilitāti – piemēram, 6 m augstiem stabiem uz pārāk masīviem pamatiem var rasties pārmērīga brīvkustība – vai tiek apsvērta iespēja projektā paredzēt dažāda tipa pamatus atbilstoši stabu augstumam un slodzes nosacījumiem? Lūdzu precizēt, vai Pasūtītājs pieļauj izmantot atšķirīgus pamatu tipus (piemēram, lielāka vai mazāka diametra un augstuma pamatus 4 m, 7 m un 8 m stabiem), lai nodrošinātu atbilstību slodzes un drošības prasībām atbilstoši faktiskajai staba specifikācijai.
	Pasūtītāja prasību II sējuma 5.8.2.1.punktā noteikts, ka “Detalizēts pamatu un enkuru tips ir atkarīgs no balsta augstuma (6m - 8m) un izmēra, no grunts veida un tās svārstībām, kā arī no virszemes konstrukcijas. Visur jāizmanto DBP-13. tipa vai līdzīgi pamata veidi, kā norādīts attēlā Nr.22. Balsta pamata konstrukcija ir atkarīga arī no grunts nestspējas un izmantotā balsta veida un izmēra.”
Tātad, Pasūtītāja prasību II sējuma 5.8.2.1. punkts nosaka, ka, atkarībā no vides apstākļiem un balsta parametriem, balsta pamati var būt atšķirīgi. 

	4. Lūdzu izsniegt informāciju par kabeļu kanalizācijas aizpildījumu (aizņemtību) būvdarbu zonā.
	Lūdzu skatīt: Dobeles stacijas ēka inventarizācijas lietu (13 lapas); Dobeles stacijas Optisko kabeļu izpildplānu (3 lapas); Dobeles stacijas ēkas kabeļu plānu (1 lapa); Dobeles stacijas ēkas sakaru telpas plānu (1 lapa); Liepājas stacijas ēkas kabeļu plānu (1 lapa); Liepājas stacijas ārējo kabeļu tīklu un lauka iekārtu izvietojuma plānu (51 lapa).
Minētie dokumenti pieejami pēc rakstiska pieprasījuma un apstiprinājuma par dokumentācijai attiecināmo ierobežotas pieejamības statusu saskaņā ar iepirkuma nolikuma 2.5.3. un 2.5.4.punktu vai, kuri iepriekš pieprasījumu veikuši - skatīt pievienotu iepirkuma tehniskajai dokumentācijai izveidotajā vietnē.

	5. Lūdzu izsniegt Ēkas sakaru telpas inventarizācijas lietu un izpilddokumentāciju inženiertīkliem, kas nepieciešama projektēšanas un būvdarbu risinājumu izstrādes aprēķināšanai.
	Lūdzu skatīt: Dobeles stacijas ēka inventarizācijas lietu (13 lapas); Dobeles stacijas Optisko kabeļu izpildplānu (3 lapas); Dobeles stacijas ēkas kabeļu plānu (1 lapa); Dobeles stacijas ēkas sakaru telpas plānu (1 lapa); Liepājas stacijas ēkas kabeļu plānu (1 lapa); Liepājas stacijas ārējo kabeļu tīklu un lauka iekārtu izvietojuma plānu (51 lapa).
Minētie dokumenti pieejami pēc rakstiska pieprasījuma un apstiprinājuma par dokumentācijai attiecināmo ierobežotas pieejamības statusu saskaņā ar iepirkuma nolikuma 2.5.3. un 2.5.4.punktu vai, vai, kuri iepriekš pieprasījumu veikuši - skatīt pievienotu iepirkuma tehniskajai dokumentācijai izveidotajā vietnē.

	6. 1 sējuma 3. punktā un 10.punktā ir norādīts, ka Uzņēmējam jānodrošina, ka visi projektētie un izbūvētie objekti atbilst Pasūtītāja prasībām, normatīvajiem aktiem un Eiropas Savienības regulām. Lūdzu precizēt, kādu konstrukciju ir pieļaujams izmantot pagaidu perona izbūvei, lai tā atbilstu tehniskajām, drošības un pieejamības prasībām, kas noteiktas Pasūtītāja dokumentācijā. Vai ir noteiktas konkrētas tehniskās prasības, piemēram, perona augstumam, seguma materiālam, nesošajām konstrukcijām un piekļūstamībai personām ar kustību traucējumiem, kā arī vai pagaidu perona risinājumos ir jāievēro “Pasažieru infrastruktūras universālā dizaina standarts” prasības? Lūdzu sniegt norādījumus vai piemērus par pieļaujamiem pagaidu peronu risinājumiem (piemēram, moduļu peroni, koka vai metāla platformas u.c.), kas tikuši izmantoti līdzīgos projektos.
	Prasības pagaidu platformu būvniecībai noteiktas Pasūtītāja prasību II sējuma 1. nodaļā “Dzelzceļa pasažieru infrastruktūra”, t.sk., prasības pagaidu platformas segumam, augstumam, vides pieejamībai u.c.

	7. Lūdzu precizēt informāciju :                                                                                                       
1) Kam īpašumā vai valdījumā atrodas esošais tilts būvdarbu zonā?
2) Kad pēdējo reiz veikta tilta būvkonstrukciju tehniskā pārbaude, kādi bija pārbaudes rezultāti un secinājumi par konstrukciju stāvokli? Lūdzam iesniegt tilta būvkonstrukciju tehniskās pārbaudes atzinumu vai atskaiti?
3) Tilta pēdas konstrukciju – kāds ir izmantotais konstrukcijas risinājums, un vai ir pieejama tehniskā dokumentācija (piemēram, rasējumi, specifikācijas)? Lūdzam iesniegt tilta konstrukciju un inženiertīklu izpilddokumentāciju, kas atspoguļo faktisko situāciju.
4) Drošības pasākumiem būvdarbu laikā ap tilta pēdu – ņemot vērā, ka tilta pēda netiek demontēta, bet būvdarbu ietvaros paredzēta starpceļu perona demontāža ap tilta pēdu, lūdzam sniegt informāciju par nepieciešamajiem drošības pasākumiem šīs zonas demontāžas laikā.
5) Tilta tehniskās pārbaudes nepieciešamība pēc starpceļu perona demontāžas – vai būtu jāparedz atkārtota tilta tehniskā pārbaude pēc starpceļu perona demontāžas, lai pārliecinātos par tilta konstrukcijas stabilitāti un drošību turpmākās ekspluatācijas laikā? Lūdzu norādīt, vai šāda pārbaude būtu jāiekļauj būvdarbu izmaksās un būvdarbu plāna, kā arī kādi kritēriji vai atbildīgās institūcijas nosaka šādas pārbaudes nepieciešamību.
	(1) Stacijā Liepāja esošais gājēju pārvads ir Pasūtītāja īpašums;
(2) Lūdzam skatīt 2020.gadā veiktās gājēju tilta inspekcijas atskaiti; Gājēju tiltam 2023. gadā ir nomainīti kāpņu pakāpieni (metāla) un 2024. gadā nomainīts tilta klāja segums (uzstādīts metāla režģis), kā arī nostiprinātas margas (pieejama pēc rakstiska pieprasījuma un apstiprinājuma par dokumentācijai attiecināmo ierobežotas pieejamības statusu saskaņā ar iepirkuma nolikuma 2.5.3. un 2.5.4.punktu vai, kuri iepriekš pieprasījumu veikuši - skatīt pievienotu iepirkuma tehniskajai dokumentācijai izveidotajā vietnē);
(3) (4) Veicot projektēšanas darbus, Uzņēmēja pienākums ir veikt būvdarbu zonas, t.sk., zonā esošo būvju un konstrukciju, apsekošanu un izpēti. Atbilstoši konstrukciju īpašībām un tehniskajam stāvoklim būvprojektā jāparedz risinājumi un būvdarbu metodes, lai saglabātu un netiktu bojātas esošās būves un konstrukcijas.
(5) MK 02.09.2014. noteikumu Nr.530 “Dzelzceļa būvnoteikumi” 24.punktā noteikts, ka, ja būvprojekts izstrādāts ekspluatācijā esošo dzelzceļa infrastruktūras objektu pārbūvei vai atjaunošanai, kas jāveic, nepārtraucot attiecīgā objekta pamatfunkcijas:
1) būvdarbu ģenerālplānos norāda ekspluatācijā esošās būves, inženiertīklus un sliežu ceļus, kuru funkcionēšana pārbūves vai atjaunošanas laikā netiek pārtraukta, kā arī būves, inženiertīklus un sliežu ceļus, kuru funkcionēšana tiek pārtraukta uz laiku vai pilnīgi;
2) darbu organizēšanas projekta skaidrojošajā aprakstā norāda pasākumus, kas veicami, lai netraucētu attiecīgo dzelzceļa infrastruktūras objektu pamatfunkcijas.
Atbilstoši Dzelzceļa būvnoteikumu prasībām, Uzņēmējs būvprojektā  paredz: (1) risinājumus un būvdarbu metodes, lai saglabātu un netiktu bojātas esošās būves un konstrukcijas (gājēju pārvads un tā balsta konstrukcijas); (2) būvdarbu ietekmi uz blakus esošo būvju nesošajām konstrukcijām (gājēju pārvadu un tā balstiem) un nepieciešamos monitoringa pasākumus; (3) deformāciju konstatēšanas gadījumā jāparedz preventīvie pasākumi deformāciju progresa novēršanai un konstrukciju nestspējas saglabāšanai.

	8. 2.sējuma 21. tabulā ir norādīts “Viedie vienfāzes aktīvās elektroenerģijas skaitītāji” un 22. tabulā ir norādīts “Viedie trīsfāžu aktīvās un reaktīvās elektroenerģijas skaitītāji”. Pamatojoties noteiktajām tehniskajām prasībām attiecībā uz vienfāzes un trīsfāžu viedajiem elektroenerģijas skaitītājiem, kur specifikācijas būtiski atbilst ELGAMA GAMA  sērijas skaitītājiem, lūdzu norādīt, vai tehniskās prasības ir formulētas tā, lai būtu iespējama atbilstības izvērtēšana arī citiem ražotājiem, ievērojot Publisko iepirkumu likuma 9. panta prasības par vienlīdzīgu attieksmi un efektīvu konkurenci
	Tehniskās prasības ir formulētas tā, lai būtu iespējama atbilstības izvērtēšana arī citiem ražotājiem. Nepieciešams veikt tirgus izpēti un novērtēt citu ražotāju produkcijas atbilstību  Pasūtītāja prasību II sējuma 21. un 22. tabulās norādītajām prasībām un piedāvājumā sniegt apliecinājumu, ka piedāvātajiem skaitītājiem ir iespēja būt integrētiem sistēmā Enersis HES2.0 (Elgama Sistemos), kura ir uzstādīta LDz serverī, Rīgā, Vilhelma Purvīša ielā 21, saskaņā ar Pasūtītāja prasību II sējuma 5.10.2. punktu.

	9. Saskaņā ar II sējuma 21. un 22. tabulām un III sējuma prasībām par SS-1 sadalnes izbūvi stacijās Liepāja un Dobele, lūdzu sniegt precizējumus par šādiem aspektiem:
1) Ņemot vērā, ka tiek paredzēta vairāku ELGAMA tipa trīsfāžu skaitītāju uzstādīšana SS-1 sadalnē, kā arī papildu pieslēgumu iespējas (piemēram, divas 3-fāžu rezerves vietas), vai Pasūtītājs apzinās, ka šāds risinājums padara sadalnes skapjus pārāk lielus un apjomīgus, kas var radīt ievērojamus vietas ierobežojumus un sarežģījumus izvietošanā?
2) Lūdzu sniegt skaidrojumu par to, kā tiek strukturēta pašpatēriņa un komercpatērētāju uzskaite SS-1 sadalnē – vai šīs daļas paredzēts tehniski nošķirt (ar atsevišķām sekcijām vai skapjiem), un kā šī nodalīšana tiek atspoguļota uzskaitē?

	1) Nepieciešams izvēlēties optimālus elektroenerģijas skaitītāju tipu variantus, lai pēc iespējas samazinātu SS-1 sadalnes izmērus un izvairītos no sadalnes skapja vietas ierobežojuma un izvietošanas sarežģījumiem. Nepieciešams izmantot divas atsevišķi stāvošas sadalnes (SS-1.1 un SS-1.2) vai speciālo sadalni ar divām sekcijām.
2) Apliecinām, ka ir nepieciešams tehniski nošķirt (ar atsevišķām sekcijām vai skapjiem) pašpatēriņa un komercpatērētāju uzskaiti SS-1 sadalnē (projektēšanas laikā).

	10. Nolikuma 4.pielikuma 3.veidlapā noradīts iekārtu un materiālu saraksts
	Maksājums par iekārtām un materiāliem pēc piegādes Darbu izpildes vietā
	14.5 (c)
	Dzelzsbetona izstrādājumi;
Metāla konstrukcijas;
Sliežu ceļu virsbūves materiāli;
Balsti;
Tablo;
Bruģis;
Lifts.



Lai nodrošinātu līguma izpildi Pasūtītāja noteiktajā termiņā un ņemot vērā iekārtu un materiālu izgatavošanas ilgos termiņus lūdzam papildināt un apstiprināt iekārtu un materiālus sarakstu ar sekojošām pozīcijām:
· arhitektūras elementi;
· videonovērošanas kameras;
· pasīvās dzesēšanas elektrobarošanas iekārtas ar baterijām;
· izolējošie transformatori;
· Datu pārraides tīkla iekārtas;
· balss apziņošanas pastiprinātāji;
· balss apziņošanas skaļruņi;
· invertori;
· kabeļi;
· caurules;
· kabeļu akas/kameras;
· sadalnes;
· apgaismojuma materiāli;
· balstu pamati.
	Pasūtītājs ir izvērtējis iesniedzēja priekšlikumu papildināt iepirkuma Nolikuma 4. pielikuma 3. veidlapā norādīto iekārtu un materiālu sarakstu un materiālu sarakstu atstāj negrozītu.
Pasūtītājs vērš iesniedzēja uzmanību, ka maksājums par priekšlikumu sarakstā ietvertajiem balstu pamatiem nolikumā jau ir paredzēts – kā maksājums par dzelzsbetona konstrukcijām.

	11. Izvērtējot liftu specifikāciju un ņemto vērā uzstādīšanas un ekspluatācijas apstākļus, (apdraudējumiem, bīstamām situācijām un notikumiem, kas attiecas uz liftiem, kurus var ietekmēt vandālisms) un prasīto garantijas periodu, Pretendents lūdz papildināt iepirkuma dokumentāciju ar papildus prasībām liftiem pie Liepājas stacijas pārejas:
-	Atbilstība EN81-71:2018 - 1. kategorija, mērens vandālisms;
-	Griesti, to apgaismojums, pogaparāts, izsaukuma pogas un stāvu indikatoriem jābūt vandal – resistant;
-	Nerūsējoša tērauda sliekšņi; - ar ratiem, riteņiem, sāli.utt tiks ātri deformēti;
-	Visam nerūsējošam tēraudam jābūt vismaz AISI 304;
-	Grīda noteikti jābūt klasei R11 pretslīde;
-	Automātiskā evakuācija - obligāta;
-	CCTV iespēja (šādos liftus noteikti jāparedz kameras savādāk viņi vairāk laika stāvēs kā strādās);
-	Ūdens sensors bedrē ar pieturu 2. stāvā – obligāts nosacījums, jo visu dalībnieku interesēs ir lai remontu apjoms plūdu gadījumā būtu 10 reizes mazāks un ātrāks.
	Pasūtītājs ir izvērtējis iesniedzēja priekšlikumu par lifta specifikācijas izmaiņām un lifta specifikāciju atstāj negrozītu.



